काजलगाव , 28 अक्टबरःचिरां जिल्लानि सदर थावनि काजलगावनि पेरेद ग्राउन्डआव दिनै आसाम माइक्र फाइनान्स थुलुंगाखां आरो रेहाय बिथांखि 2021 नि नैथि खोलोबनि गेजेरजों गासै सा 963 मुलाम्फागिरिफोरनि गेजेराव गासै सा 500 मुलाम्फागिरिफोरनो रांखान्थियारि अनसुंथायनि चेकखौ गथायनानै होयो । बे हाबाफारियाव राइज्यो सभानि एमपि रोनगोरा नार्जारी , मन्थ्रि उर्खाव गोरा ब्रह्म , बिजनीनि एमएलए अजय कुमार रय , चिरां जिल्ला बेंगिरि पि भिजया भास्कर रेद्दि मोनहा नुजाथिनानै मुलाम्फागिरिफोरनि गेजेराव रांखान्थियारि अनसुंथायनि चेकखौ रान्नानै होयो । रांखान्थियारि अनसुंथायनि चेक गथायनानै गावनि बिबुंथियाव मन्थ्रि उर्खाव गोरा ब्रह्मआ बुङोदि , गोबां आजोफोरा गावयारि महरै एबा गाव गसंथा हान्जा दानानै बेंकनिफ्राय लन लानानै गुबुन गुबुन खामानि एबा फालांगियाव नांथाबदोंमोन । नाथाय करनानि समाव रांखान्थियारि थासारिया गाज्रि जालांनायनि जाउनाव लन लाग्रा आइजोफोरा लनखौ लुखनो हायाखैमोन । बेनिखायनो आसाम सरकारा लन लानानै सुखबोबाय थानाय आजोफोरखौ फालांगि खालामनो थुलुंगाखां होनो थाखाय बिथांखि लादोंमोन । बे बिथांखिनि गेजेरजोंनो आइजोफोरनो एक्कालिन महरै 25 रोजा रांनि रांखान्थियारि अनसुंथाय होनाय जादों । 
आसाम माइक्र - फाइनान्स थुलुंगाखां आरो रेहाय बिथांखि 2021 नि गेजेरजों चिरांआव मुलाम्फागिरिफोरनो चेक गथायदों ।